Kelsklanas
Kelsklanas (Celsclan – „Kel sūnus“) – milžinas etruskų mitologijoje, Kel (manoma, žemės deivė, atitinkanti graikų Gają) sūnus. Populonijoje aptiktas bronzinis etruskų veidrodis (datuojamas apytikriai 450 arba 400 m. pr. m. e.), vaizduojantis gigantomachijos sceną: Kelsklanas persekiojamas ginkluoto dievo Larano, iš ilgaplaukio milžino galvos eina spinduliai, viršum jos Kelsklanas kelia akmenį – kovos įrankį. Daugiau Kelsklano atvaizdų neaptikta. Šios milžino vardas reiškia „Žemės sūnus“ ir yra pažodinis graikų Gigas, reiškiančio „gimęs iš Gajos“, vertimas.